**Bilag 3.6**

**Model til moderselskabsgaranti**

Energistyrelsen  
Carsten Niebuhrs Gade 43  
1577 København V

1. **Garantirekvirent/garantibeløb**

På foranledning og for regning af [*koncessionshavers navn*], [*Adresse*], [*Postnr. + by*], CVR-nr./ nationalt identifikationsnummer [*XXX*], (koncessionshaver) bekræftes herved, at moderselskabet [*Navn*], [*Adresse*], [*Postnr. + by*], nationalt registreringsnummer [*XXX*], (Garantistiller) over for Energistyrelsen uigenkaldeligt og ubetinget garanterer for et beløb stort [*indsæt beløb – max 700 mio. DKK*], skriver [*XX*] millioner danske kroner.

1. **Baggrund for sikkerhedsstillelsen**

Beløbet skal tjene til skadesløs sikkerhed for betaling af en fastholdelsesbod, som Koncessionshaver matte ifalde i medfør af koncessionsaftale af [*dato*] med eventuelle senere ændringer om forpligtelse til at etablere og nettilslutte Thor Havvindmøllepark.

1. **Garantiens ikrafttræden**

Garantien er gældende fra dags dato.

1. **Garantistillers forpligtelser**

Garantistiller skal straks skriftligt underrette Energistyrelsen via anbefalet brev eller bud med bekræftelse om modtagelse i tilfælde af ændringer i Garantistillers juridiske status, ejerskabsstruktur eller adresse.

1. **Udbetaling under garantien**

Garantibeløbet udbetales til Energistyrelsen ved første skriftlige påkrav til Garantistiller med tilkendegivelse af, at det krævede beløb tilkommer Energistyrelsen I medfør af den i punkt 3 nævnte aftale (koncessionsaftalen).

Garantien udbetales på anfordring uden nogen prøvelse eller øvrig dokumentation for kravets berettigelse. Udbetaling sker senest 7 kalenderdage efter modtagelsen af påkrav fra Energistyrelsen.

Såfremt betalingskrav ikke efterkommes uanset grund, er Garantistiller forpligtet til at betale morarenter 20 kalenderdage efter tidspunktet for betalingspåkravets fremsættelse til betalingen sker. Morarentens størrelse fastsættes i overensstemmelse med rentelovens § 5.

1. **Garantiens ophør**

Garantien er gyldig, indtil Energistyrelsen skriftligt meddeler Garantistiller, at garantien er frigivet.

Energistyrelsen er forpligtet til at frigive garantien senest en måned efter, at Energinet har meddelt at Energinet har modtaget betaling for omkostning til nettilslutning og forundersøgelser, dog med mulighed for nedskrivning (delvis frigivelse) af garantien jf. punkt 2.4 og punkt 4.7 i koncessionsaftalen.

Ved delvis frigivelse forbliver garantien i kraft for det ikke frigivne beløb.

Garantierklæringen tilbagesendes til garantistiller med påtegning om frigivelse, så snart garantien i sin helhed er frigivet.

1. **Kreditrating**

Garantistiller erklærer ved underskrivelsen af nærværende garanti, at koncernen (moderselskab og underliggende datterselskaber) i de seneste tre regnskabsår har haft en gennemsnitlig årlig omsætning på min. 32 mia. DKK samt en soliditetsgrad på min. 20% og/eller en kredit rating på minimum BBB- (Standard & Poors and Fitch) eller Baa3 (Moody’s) eller et lignende niveau fra et andet anerkendt kreditvurderingsbureau.

1. **Overdragelse**

Garantistiller accepterer at Energistyrelsen i henhold til punkt 15 i koncessionsaftalen, kan overdrage sine rettigheder og forpligtelser i henhold til koncessionsaftalen til en anden offentlig institution, eller enhver institution eller privat enhed, der i sidste instans kontrolleres ("kontrol" er i denne bestemmelse defineret i den internationale regnskabsstandard (IAS 27) fra International Accounting Standards Board (IASB)) af den danske stat eller af en anden dansk offentlig myndighed eller primært finansieres af offentlige midler, hvis de offentlige opgaver hidtil udført af Energistyrelsen, eller hvis de offentlige opgaver, som falder ind under koncessionsaftalen, helt eller delvist overdrages til nogen af ​​de nævnte parter.

1. **Lovvalg**

Nærværende garanti og enhver konflikt i medfør heraf er undergivet dansk ret uden hensyntagen til internationale privatretlige regler.

1. **Værneting**

Enhver konflikt i medfør af eller i tilknytning til nærværende garanti, herunder konflikter om garantiens eksistens, gyldighed eller opsigelse eller det juridiske forhold etableret ved garantien, er undergivet de ordinære domstole i København, Danmark som værneting.

1. **Eksigibilitet af danske retsafgørelser**

Garantistiller erklærer hermed, at danske retsafgørelser har direkte eksigibel virkning over for Garantistiller for så vidt angår alle forhold, der relaterer sig til nærværende garanti.

[*Sted*], [*dato*], [*år*] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Garantistillers underskrift\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn: [*indsæt navn på person, der underskriver*]  
Titel: [*indsæt titel på person, der underskriver*]

Navn: [*indsæt navn på moderselskabet*]